作者:高明《蔡伯喈琵琶記》
標題:南鄉子
內容:萬竹影搖金，水殿簾櫳映碧陰。人靜晝長無外事，請吟，碧酒金樽懶去斟。幽恨苦相尋，誰知離別經年無信音？寒暑相催人易老，關心，卻把閒愁付玉琴。左右過來。(末上白)黃卷看來消白日，朱弦動處引清風。炎蒸不到珠簾下，人在瑤池閬苑中。琴書見在。(生)你與我叫兩個學童出來。(末叫介)(淨把扇醜把香爐上唱)。